ຮັບປະກັນລັກສະນະເປັນໄປໄດ້ຂອງຮ່າງກົດໝາຍວ່າດ້ວຍບັດປະຈຳຕົວພົນລະເມືອງ
09 ກໍລະກົດ 2014 - 14:07:00
ການສະຫຼອງບັດປະຈຳຕົວມີ 12 ຕົວເລກດ້ວຍເຕັກໂນໂລຢີໃໝ່
(ພາບ: Hoàng Trang)
(vovworld) – ຄະນະປະຈຳສະພາແຫ່ງຊາດ ໄດ້ປະກອບຄຳເຫັນໃສ່ ຮ່າງກົດໝາຍວ່າດ້ວຍບັດປະຈຳຕົວຂອງພົນລະເມືອງ ທີ່ໄດ້ຍື່ນສະເໜີຕໍ່ກອງປະຊຸມສະໄໝສາມັນເທື່ອທີ 7 ສະພາແຫ່ງຊາດ ຫວຽດນາມ ຊຸດທີ 13 ຜ່ານມາ. ຮ່າງກົດໝາຍສະບັບນີ້ ໄດ້ຮັບຄວາມເອົາໃຈໃສ່ ແລະ ປະກອບຄຳເຫັນຈາກ ສສຊ ຫຼາຍທ່ານກ່ຽວກັບບັນດາເນື້ອໃນຄື: ຂໍ້ມູນກ່ຽວກັບບັດປະຈຳຕົວພົນລະເມືອງ ແລະ ການພົວພັນກັບຂໍ້ມູນແຫ່ງຊາດກ່ຽວກັບຊຸມຊົນ, ລະບຽບການສະໜອງໃໝ່, ປ່ຽນ, ສະໜອງຄືນບັດປະຈຳຕົວຂອງພົນລະເມືອງ... ທີ່ກອງປະຊຸມສຳມານາກ່ຽວກັບບາງເນື້ອໃນຂອງຮ່າງກົດໝາຍວ່າດ້ວຍບັດປະຈຳຕົວພົນລະເມືອງ ຈັດຂຶ້ນໃນວັນທີ 8/7, ຢູ່ຮ່າໂນ້ຍ, ໂດຍກຳມາທິການປ້ອງກັນຊາດ ແລະ ປ້ອງກັນຄວາມສະຫງົບຂອງ ສະພາແຫ່ງຊາດ ສົມທົບກັບກະຊວງຕຳຫຼວດ ຈັດຕັ້ງ, ບັນດາຜູ້ແທນຢືນຢັນວ່າ: ເລື່ອງປະກາດໃຊ້ກົດໝາຍແມ່ນຈຳເປັນ ແລະ ເໝາະສົມ, ປະຕິບັດການສະໜອງບັດປະຈຳຕົວໃຫ້ປະຊາຊົນຕາມຂໍ້ກຳນົດຂອງຮ່າງກົດໝາຍແມ່ນບາດກ້າວບຸກທະລຸທີ່ສຳຄັນໃນພາລະກິດຍູ້ແຮງການປະຕິຮູບດ້ານບໍລິຫານ, ສ້າງລັດຖະບານເອເລັກໂຕນິກ, ສ້າງເງື່ອນໄຂອຳນວຍຄວາມສະດວກໃນວຽກງານຄຸ້ມຄອງຊຸມຊົນ ແລະ ຄວາມສະດວກໃຫ້ປະຊາຊົນ ເມື່ອເຂົ້າຮ່ວມປະຕິບັດບັນດາການແລກປ່ຽນ ແລະ ບັນດາລະບຽບການບໍລິຫານ.